“Die twee meisies het die matrone gevra om die deur van die koshuis oop te los omdat iemand hul netbalklere vir hulle sou bring,” sê sy.
Toe die matrone die Saterdagoggend die meisies wou roep voor hul vertrek na Koster vir ’n sportbyeenkoms, het sy albei dood aangetref.
“Die een het aan die trapreling gehang en die ander een is in die badkamer gevind. Sy is met ’n dun tou verwurg.”
Volgens Amanda is ander mense ook ondervra, maar niemand anders is in hegtenis geneem nie. “Hy is in die stadium ons enigste verdagte,” het sy gesê.
’n Familielid by die hof het gesê Marna en Sharnelle was die enigste twee meisies wat Vrydagaand in die koshuis geslaap het.